|  |
| --- |
| **Budapest Főváros VII. kerület Erzsébetváros Önkormányzata**  **Timár László bizottsági elnök** |

Iktatószám:

Napirendi pont: ........

**ELŐTERJESZTÉS**

**A Művelődési, Kulturális és Szociális Bizottság 2015 március 17-i**

**rendes ülésére**

|  |  |
| --- | --- |
| **Tárgy:** | MKSZB 25/2013 (02.15.)számú határozatával elfogadott, 153/2014 (06.03.) és 237/2014 (11.06.) számú határozatával módosított ügyrendjének módosítása |

**Készítette:**

Várhelyi Petra

bizottsági koordinátor

**Törvényességi szempontból kifogást nem emelek:**

dr. Mészáros Zoltán

Jegyzői Iroda vezetője

**Az előterjesztést nyilvános ülésen kell tárgyalni.**

**A határozat elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Tímár László bizottsági elnök** |

**Tisztelt Művelődési, Kulturális és Szociális Bizottság!**

A Bizottság működését a Magyarország helyi önkormányzatairól szóló 2011. évi CLXXXIX. törvény, Budapest Főváros VII. Kerület Erzsébetváros Önkormányzata Képviselő-testületének Szervezeti és Működési Szabályzatáról szóló 48/2012. (XII.17.) önkormányzati rendelete, valamint a Biztosság 25/2013 (02.15.) számú határozatával elfogadott ügyrendje határozza meg.

Az ügyrend *4. számú melléklete* tartalmazza a Képviselő- testület által a Bizottság hatáskörébe utalt feladatokat, megjelölve a képviselő –testületi határozat számát, vagy a vonatkozó rendelet paragrafusát. Az utolsó ügyrendmódosítás óta bekövetkezett jogszabályi változások és új hatásköröket kijelölő határozatok születése miatt szükséges az ügyrend hatásköri jegyzékét módosítani, az alábbiak szerint:

* A szociális igazgatásról és szociális ellátásokról szóló 1993. évi III. törvény pénzbeli és természetbeni ellátásokat érintő változásaira tekintettel Budapest Főváros VII. kerület Erzsébetváros Önkormányzatának Képviselő-testülete elfogadta a szociális ellátások és szociális szolgáltatások igénybevételének helyi szabályozásáról szóló 6/2015 (II. 25.) sz. önkormányzati rendeletét. Az új önkormányzati rendelet alapján támogatási formák szűntek meg, illetve új támogatási formák kerültek bevezetésre, melyeket a hatásköri jegyzékben módosítani szükséges.
* A szociális igazgatásról és szociális ellátásokról szóló 1993. évi III. tv. (továbbiakban Szt.) 2015 március 1-től hatályos rendelkezései alapján az adósságkezelési szolgáltatás - mint a települési támogatás egyik új formája - feltételei a helyi szociális rendeletben kerülnek szabályozásra, így az adósságkezelési szolgáltatásról szóló 25/2011.(VI.29.) rendelet 2015. március 1-gyel hatályát veszti, s egyúttal a hatásköri jegyzékből törésre kerül
* Az erzsébetvárosi önkormányzati elismerések alapításáról és adományozásuk rendjéről szóló 37/2012 (IX.25) önkormányzati rendelet 20§ (1) bekezdése a Bizottság hatáskörébe utalja valamennyi cím, díj és kitüntetés esetében, hogy javaslatot tegyen a Képviselő- testület számára a kitüntetettek személyére vonatkozóan. A rendelet 2014. december 17-i módosítását megelőzően csak az Erzsébetváros Sportjáért Díj vonatkozásában volt javaslattételi lehetősége a Bizottságnak, mert a többi esetben ad hoc bizottságok látták el ezt a feladatot. A rendelet ezzel a módosítással egységesítette az eljárást minden díj, kitüntetés és cím esetében.
* a 422/2014. (XI.12.)számú Képviselő-testületi határozat értelmében a Bizottság feladata, hogy az „5608 Erzsébetvárosi Tehetséggondozás” néven létrehozott, fiatal tehetségek támogatására fordítandó költségvetési előirányzat terhére történő támogatásról, vagy a támogatási kérelem elutasításáról döntést hozzon, az erre a célra felállított háromtagú ideiglenes bizottság javaslatát figyelembe véve.

A fentieken túl, a munkaterv készítésekor felmerült az a kérdés, hogy amennyiben a rendes ülés időpontja munkaszüneti napra esik (mint például 2016-ban március 15.), akkor mely napot tekintsük az adott hónapban a rendes ülés időpontjának. Erre a ritkán előforduló eshetőségre gondolva az ügyrend III.4. pontját a melléklet szerint javaslom módosítani.

A határozat mellékletben található módosított ügyrend a fenti változtatásokat foglalja magába.

Kérem a Tisztelt Bizottságot, hogy fogadja el a határozati javaslatot!

**Határozati javaslat**

**1.**

**/2015. (III.17.) sz. Művelődési, Kulturális és Szociális Bizottsági határozat**

**- a Művelődési, Kulturális és Szociális Bizottság ügyrendjének módosításáról -**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a határozat elválaszthatatlan részét képező, 1. számú melléklet szerinti tartalommal, 2015 március 18- i hatályba lépéssel elfogadja az eredetileg 25/2013.(02.15.) számú határozatával elfogadott, 153/2014 (06.03.) és 237/2014 (11.06.) számú határozatával módosított ügyrendjének módosítását.

**Felelős:** Vattamány Zsolt polgármester

**Határidő:** azonnal

**Budapest, 2015 március 13.**

Timár László

bizottsági elnök